เรียนสอบถามคุณ1.ผมไปตรวจ HIV ที่คลินิคนิรนามหลังจากเสี่ยงมา 33 วัน และ 55 วันมีผลเป็น Negative ไม่ทราบว่าสมควรต้องไปตรวจซ้ำที่ระยะไหนอีกหรือไม่ครับ2.และหลังจากเสี่ยงถ้ามีอาการระยะเฉียบพลันเกิดขึ้นมาช่วงนี้ ในระยะที่ไปตรวจก็จะสามารถตรวจเจอได้ จะมีระยะ Window Period อยู่หรือไม่ครับขอบมากครับ
สวัสดีค่ะ การตรวจเลือดหาเชื้อ HIV ที่คลินิกนิรนาม จะเป็นการตรวจหา HIV ด้วยเทคนิควิธี fourth generation ซึ่งจะสามารถเริ่มตรวจพบได้ที่ 2 สัปดาห์หลังจากมีความเสี่ยงมา และจะตรวจพบได้เกือบ 100% ที่ 3-4 สัปดาห์ดังนั้น หากได้ไปตรวจที่ 33 วันและ 55 วันหลังจากมีความเสี่ยงมา แล้วผลเป็น negative ก็แสดงว่าไม่ได้มีการติดเชื้อ HIV และไม่จำเป็นต้องไปตรวจซ้ำอีกค่ะสำหรับการติดเชื้อ HIV ในระยะแรกนั้นมักไม่ค่อยมีอาการ หรือมีอาการน้อย เช่น ไข้ต่ำๆ ปวดเมื่อยกล้ามเนื้อ อ่อนเพลีย เจ็บคอ ต่อมน้ำเหลืองโต อุจจาระเหลว โดยจะเกิดภายใน 2-4 สัปดาห์หลังรับเชื้อ อาการจะเป็นอยู่ไม่นานแล้วหายไปได้เอง หลังจากนั้นจะเข้าสู่ระยะติดเชื้อเรื้อรังที่จะไม่มีอาการใดๆดังนั้น เมื่อติดเชื้อ และเกิดอาการในระยะเฉียบพลันขึ้น ก็เป็นระยะที่เริ่มสามารถตรวจหาเชื้อได้เช่นกันค่ะ ไม่ได้หมายความว่าจะทำให้ระยะ window period สั้นลงไปค่ะ